pythainlp/thai-wiki-dataset-v3 huggingface dataset:
แบด (เพลงไมเคิล แจ็กสัน)

"แบด" (Bad) เป็นเพลงของนักร้องชาวอเมริกัน ไมเคิล แจ็กสัน วางจำหน่ายโดย Epicในวันที่ 7 กันยายน ค.ศ. 1987 เป็นซิงเกิลที่ 2 จากอัลบั้มสตูอืโอชุดที่ 7 แบด ในชื่อเดียวกัน เพลงแต่งโดยไมเคิล แจ็กสัน ผลิตโดยควินซี โจนส์ร่วมกับแจ็กสัน  แจ็กสันกล่าวไว้ว่าเพลงนี้ได้รับอิทธิพลมาจากเรื่องราวในชีวิตจริงที่เขาได้อ่านเกี่ยวกับชายหนุ่มที่พยายามหลบหนีความยากจนโดยการเข้าเรียนในโรงเรียนเอกชนแต่จบลงด้วยการถูกฆ่าเมื่อเขากลับบ้าน
"แบด" ได้รับการตอบรับอย่างดีจากนักวิจารณ์เพลงร่วมสมัย นักวิจารณ์บางคนบอกว่า "Bad" ช่วยสนับสนุนภาพลักษณ์ของแจ็กสันให้กลายเป็นเอ็ดเกอร์ เพลงขึ้นถึงอันดับหนึ่งในชาร์ต Billboard Hot 100 และคงอยู่เป็นเวลาสองสัปดาห์ กลายเป็นซิงเกิลที่สองจากอัลบั้มที่ขึ้นอันดับหนึ่ง เพลงนี้ประสบความสำเร็จในเชิงพาณิชย์ทั่วโลกโดยอยู่ในอันดับต้น ๆ จาก 11 ประเทศ และยังอยู่ในชาร์ตท็อป 5 ในสหราชอาณาจักร, ฝรั่งเศส, อิตาลี, นอร์เวย์, สวิสเซอร์แลนด์และสวีเดน เพลงยังขึ้นอันดับหนึ่งในเนเธอร์แลนด์และชาร์ตยุโรป
มิวสิควิดีโอเวอร์ชั่นเต็มของ "Bad" ได้รับการปล่อยตัวในเดือนสิงหาคมปี 1987 และออกอากาศเป็นช่วงเวลาพิเศษอย่างยิ่งของซีบีเอส กำกับโดย Martin Scorsese และร่วมแสดงโดยเวสลีย์ สไนป์ในการปรากฏตัวครั้งแรกของเขา วิดีโอที่ได้รับแรงบันดาลใจมาจากภาพยนตร์ West Side Story แสดงให้เห็นถึงแจ็กสันและกลุ่มนักเต้นที่วางภาพเป็นพวกแก๊งนักเต้นข้างถนนอยู่ในสถานีรถไฟใต้ดิน
==รายชื่อเพลงและรูปแบบ==
United Kingdom 7" single
"แบด" (ซิงเกิลมิกซ์ 7 นิ้ว) – 4:06
"แบด" (แดนซ์รีมิกซ์เรดิโออีดิต) – 4:54
United Kingdom 12" single
"แบด" – 4:06
"แบด" (แดนซ์เอกซ์เทนเดดมิกซ์ รวมถึง "false fade") – 8:24
"แบด" (เวอร์ชันดั๊บ) – 4:05
"แบด" (อะแคปเปลลา) – 3:49
United States / Europe 7" single
"แบด" – 4:06
"I Can't Help It" – 4:28
United States CD single
"แบด" (แดนซ์เอกซ์เทนเดดมิกซ์ รวมถึง "false fade") – 8:24
"แบด" (ซิงเกิลมิกซ์ 7 นิ้ว) – 4:06
"แบด" (แดนซ์รีมิกซ์เรดิโออีดิต) – 4:54
"แบด" (เวอร์ชันดั๊บ) – 4:05
"แบด" (อะแคปเปลลา) – 3:49
Visionary single
CD side
"แบด" (ซิงเกิลมิกซ์ 7 นิ้ว) – 4:06
"แบด" (แดนซ์เอกซ์เทนเดดมิกซ์ รวมถึง "false fade") – 8:22
DVD side
"แบด" (มิวสิกวิดีโอ (เวอร์ชันสั้น)) – 4:20
"แบด" (มิวสิกวิดีโอ) – 18:06
==เวอร์ชันทางการ==
เวอร์ชันอัลบั้ม – 4:06
ซิงเกิลมิกซ์ 7 นิ้ว (เวอร์ชันอัลบั้มใหม่) – 4:06
แดนซ์เอกซ์เทนเดดมิกซ์ รวมถึง "false fade" – 8:23
แดนซ์รีมิกซ์เรดิโออีดิต – 4:56
เวอร์ชันดั๊บ – 4:06
อะแคปเปลลา – 3:49
แอโฟรแจ็กคลับมิกซ์ – 7:36
แอโฟรแจ็กรีมิกซ์ ร่วมกับ Pitbull DJ Buddha Edit – 4:31
"รีเมมเบอร์เดอะไทม์"/"แบด" (เวอร์ชันอิมมอร์ทัล) – 4:39
==ชาร์ต==
===ชาร์ตประจำสัปดาห์===
===ชาร์ตสิ้นปี===
==การรับรอง==
==หมายเหตุ==
== อ้างอิง ==
== แหล่งข้อมูลอื่น ==
ซิงเกิลในปี พ.ศ. 2530
ซิงเกิลในปี พ.ศ. 2555
ซิงเกิลอันดับ 1 ในบิลบอร์ดฮอต 100
เพลงที่ประพันธ์คำร้องโดยไมเคิล แจ็กสัน
เพลงบันทึกเสียงที่ผลิตโดยไมเคิล แจ็กสัน
เพลงของไมเคิล แจ็กสัน
เพลงป็อปร็อกอเมริกัน
ไรขาว

ไรขาว ชื่อวิทยาศาสตร์ คือ Polyphagotarsonemus latus (Banks) (Broad mite) มีขนาดเล็กสามารถมองเห็นไรขาวได้โดยการมองผ่าน
เตราโม

เตราโม (Teramo; Interamnia) เป็นเมืองและเทศบาลทางตอนกลางของแคว้นอาบรุซโซ เป็นเมืองหลวงของจังหวัดเตราโม อยู่ห่างจากกรุงโรม 150 กม. (93 ไมล์) ตั้งอยู่ระหว่างเทือกเขาแอเพนไนน์กับชายฝั่งของทะเลเอเดรียติก เศรษฐกิจของเมืองเกี่ยวข้องกับเกษตรกรรมและการค้า เช่น สิ่งทอ อาหาร วิศวกรรม วัสดุก่อสร้าง และเซรามิก
ในอดีตอยู่ใต้การปกครองของจักรวรรดิไบแซนไทน์ในคริสต์ศตวรรษที่ 6 และภายใต้การปกครองของอาณาจักรนอร์มันแห่งซิซิลีในคริสต์ศวรรษที่ 12
ตเตราโม
แคว้นอาบรุซโซ‎
ออสตรอวีแยตส์ชฟีแยนตอกชึสกี

ออสตรอวีแยตส์ชฟีแยนตอกชึสกี (Ostrowiec Świętokrzyski) เป็นเมืองทางตอนใต้-กลาง ของประเทศโปแลนด์ มีประชากร 74,211 คน (ค.ศ. 2006) มีอุตสาหกรรมโลหกรรม ผลิตวัสดุก่อสร้างเหล็กและเหล็กกล้า
เมืองในจังหวัดชฟีแยนตือ-กชึช
ไฮโดรเจนแอสทาไทด์

ไฮโดรเจนแอสทาไทด์ (hydrogen astatide) หรือ แอสทาเทน (astatane) มีสูตรทางเคมีว่า HAt เป็นสารประกอบอนินทรีย์ที่เกิดจากอะตอมของธาตุแอสทาทีนเชื่อมกับอะตอมไฮโดรเจนด้วยพันธะโคเวเลนต์ สารประกอบชนิดนี้จัดอยู่ในประเภทไฮโดรเจนแฮไลด์ (hydrogen halide) ซึ่งประกอบด้วยสาร 5 ชนิดที่มีคุณสมบัติใกล้เคียงกัน โดยไฮโดรเจนแอสทาไทด์มีสภาพเป็นกรดสูงสุดในกลุ่มดังกล่าว แต่สารชนิดนี้ยังใช้ประโยชน์ได้ในวงจำกัด เนื่องจากสามารถสลายตัวออกเป็นไฮโดรเจนกับแอสทาทีนได้อย่างรวดเร็ว เช่นเดียวกับไอโซโทปของแอสทาทีนที่มีครึ่งชีวิตสั้น สาเหตุที่สลายตัวเร็วเนื่องจากทั้งไฮโดรเจนและแอสทาทีนมีค่าอิเล็กโตรเนกาทิวิตีเกือบเท่ากัน ปฏิกิริยาการสลายตัวของไฮโดรเจนแอสทาไทด์อาจเกิดได้ตามสมการดังต่อไปนี้
\mathrm{2 \ HAt \longrightarrow \ H^+ + At^- + H^- + At^+ \longrightarrow H_2 + At_2}
โดยผลิตภัณฑ์ที่ได้คือ แก๊สไฮโดรเจนและตะกอนแอสทาทีน เนื่องจากธาตุแอสทาทีนไม่มีไอโซโทปใดเลยที่เสถียร โดยโอโซโทปที่เสถียรที่สุดคือ แอสทาทีน-210 ซึ่งมีครึ่งชีวิตเพียงประมาณ 8.1 ชั่วโมง ทำให้ยากต่อการศึกษาในเรื่องสารประกอบที่เกิดจากแอสทาทีน ธาตุชนิดนี้จะสลายตัวได้อย่างรวดเร็วกลายเป็นธาตุชนิดอื่นแทน
==อ้างอิง==
แอสทาทีน
สารประกอบไฮโดรเจน
รามใหญ่

รามใหญ่ (Thunb) มีชื่อเรียกอื่นๆ ว่า กระดูกไก่ ก้างปลา ก้างปลาเขา เหมือด อ้ายรามใบใหญ่ มีถิ่นกำเนิดมาจากแถบทวีปอเมริกาใต้ ในประเทศไทยพบตามริมชายฝั่งแม่น้ำ ด้านในของป่าชายเลน ที่มีอิทธิพลของน้ำขึ้น-น้ำลง ขยายพันธุ์ด้วยการเพาะเมล็ด ชอบความชื้นสูง แสงแดดปานกลาง
== ลักษณะทั่วไป ==


เป็นไม้พุ่ม สูง 1.5 -3 เมตร ดกิ่งอ่อนสีแดงอมน้ำตาล  ใบเป็นใบเดี่ยว  ใบหนา ผิวเรียบ เรียงเวียนรอบกิ่ง แผ่นใบรูปรีถึงรูปไข่กลับ ขนาด 3-5.5×6-14 ซม. ปลายใบกลมหรือป้านมน ฐานใบรูปลิ่ม ขอบใบเรียบ เนื้อใบคล้ายหนัง ใบเกลี้ยงทั้ง 2 ด้าน เส้นใบบางไม่เด่นชัด อกช่อ ออกที่ปลายกิ่ง ออกเป็นช่อซี่ร่มตามง่ามใบ แต่ละช่อมี 5-8 ดอก สีชมพู ก้านช่อดอกยาว 1.8-2.4 ซม. ก้านดอกย่อยเรียงยาว 1-1.4 ซม. ดอกตูมยาว 0.5-0.7 ซม. รูปกรวยแหลม กลีบเลี้ยง 5 กลีบ รูปวงกลม บิดเวียนฐาน วงกลีบดอกเชื่อมติดกันเป็นหลอดสั้น ๆ มีต่อมเล็ก ๆ หนาแน่น กลีบดอกแหลม 5 กลีบ ผลเมล็ดเดี่ยว รูปเกือบกลม ด้านแนวนอนยาวกว่าแนวตั้ง เส้นผ่านศูนย์กลาง 0.6 ซม. ที่ปลายผลมีติ่งแหลม สั้น ผลสดมีสีแดงก่อนจะเปลี่ยนเป็นผลสุกสีดำ ออกดอกและผล ระหว่างเดือนมิถุนายน-กันยายน
== การใช้ประโยชน์ ==
รามใหญ่เป็นพืชที่รับประทานได้ นำใบ-ยอดมาปรุงอาหาร รวมทั้งเป็นผักสดจิ้มกับน้ำพริกและมีสรรพคุณเป็นยาสมุนไพร ใบ แก้โรคตับพิการ ดอก แก้พยาธิ ฆ่าเชื้อโรค แก้ลม ผล แก้ไข้ แก้ท้องเสีย ตานขโมย รากแก้กามโรคและหนองใน
ลำต้น เป็นยาแก้โรคเรื้อน พบรงควัตถุสีส้มทองเรียกชื่อว่า Rapanone ในเปลือกต้น ซึ่งเมื่อใช้ทดลองกับหนูที่ติดเชื้อโรคเรื้อน โดยให้ยาติดต่อกัน 6 เดือน ถึง 1 ปี สามารถลดการเพิ่มจำนวนของเชื้อดังกล่าวได้
== ชื่อท้องถิ่น ==
ชื่อของรามใหญ่จะเรียกแตกต่างกันไปตามแต่ละท้องถิ่น ดังนี้
ตราด - ลังพิสา
ชุมพร - ทุลังกาสา
มลายู-นราธิวาส - ปีอนา
== อ้างอิง ==
ไม้พุ่ม
วงศ์ข้าวสารหลวง
สมุนไพร
ไม้ป่าชายเลน
พืชที่รับประทานได้
มิดเดิลส์เบรอ

มิดเดิลส์เบรอ (Middlesbrough) เป็นเมืองใหญ่ เมืองท่าบริเวณปากแม่น้ำทีส์ ทางตะวันออกเฉียงเหนือของอังกฤษ ในมณฑลนอร์ทยอร์กเชียร์ ผลิตเหล็กและเหล็กกล้า เคมีภัณฑ์ ปุ๋ย
== ภูมิอากาศ ==
== อ้างอิง ==
เมืองในเทศมณฑลนอร์ทยอร์กเชอร์
มาซายา

มาซายา (Masaya) เป็นเมืองหลวงของจังหวัดมาซายา ประเทศนิการากัว ตั้งอยู่ทางตะวันตกของกรานาดาราว 14 กม. และอยู่ทางทิศตะวันออกเฉียงใต้ของกรุงมานากัวราว 31 กม. เมืองมาซายาตั้งอยู่ทางตะวันออกของภูเขาไฟมาซายา เมืองมีประชากร 146,000 คน (ค.ศ. 2005) เป็นเมืองที่มีประชากรเป็นอันดับ 3 ของประเทศนิการากัว
เมืองในประเทศนิการากัว
กริสเตียน เตโย

กริสเตียน เตโย เอร์เรรา (Cristian Tello Herrera, ; เกิดวันที่ 11 สิงหาคม ค.ศ. 1991) เป็นนักฟุตบอลชาวสเปน ปัจจุบันลงเล่นในตำแหน่งกองหน้า และปีก ให้กับลอสแอนเจลิส สโมสรในเมเจอร์ลีกซอกเกอร์
เขาเริ่มต้นอาชีพนักฟุตบอลกกับทีมเยาวชนของอัสปัญญ็อลและบาร์เซโลนา โดยเล่นให้กับทีมสำรองของทั้งสองสโมสรก่อนที่จะได้ลงเล่นกับทีมชุดใหญ่ของบาร์เซโลนาถึง 6 ปี เขาอยู่ในชุดที่ชนะเลิศโกปาเดลเรย์ ฤดูกาล 2011–12 รวมถึงลาลิกา และซูเปร์โกปาเดเอสปัญญา ในปี ค.ศ. 2013 นอกจากนี้ เขายังใช้เวลาหนึ่งฤดูกาลครึ่งในโปรตุเกสกับโปร์ตู และอีกหนึ่งปีในอิตาลีกับฟีออเรนตีนา โดยกลับไปสเปนกับเบติสในปี ค.ศ. 2017 และช่วยให้ทีมชนะเลิศโกปาเดลเรย์ ในปี ค.ศ. 2022 และย้ายออกจากทีมไปยังลอสแอนเจลิสหลังจบฤดูกาล
เตโบ เป็นตัวแทนของทีมชาติสเปนในการแข่งขันกีฬาโอลิมปิกปี ค.ศ. 2012 ที่สหราชอาณาจักร โดยเขาได้ลงสนามทุกนัดโดยสเปนตกรอบแบ่งกลุ่ม หลังไม่ชนะทีมใดตลอดสนามนัด เขายังเป็นส่วนหนึ่งของทีมรุ่นอายุไม่เกิน 21 ปี ที่คว้าแชมป์ยุโรปในปี ค.ศ. 2013 โดยเขาได้ลงสนามทุกนัด เช่นกัน
==สถิติอาชีพ==
===สโมสร===
==เกียรติประวัติ==
บาร์เซโลนา
ลาลิกา: 2012–13
โกปาเดลเรย์: 2011–12
ซูเปร์โกปาเดเอสปัญญา: 2013
เรอัลเบติส
โกปาเดลเรย์: 2021–22
สเปน อายุไม่เกิน 21 ปี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2013
ส่วนบุคคล
รางวัลผู้เล่นเยาวชนในลีกโปรตุเกสยอดเยี่ยม: มีนาคม ค.ศ. 2015
==อ้างอิง==
==แหล่งข้อมูลอื่น==
บุคคลที่เกิดในปี พ.ศ. 2534
บุคคลที่ยังมีชีวิตอยู่
นักฟุตบอลชาวสเปน
นักฟุตบอลชาวกาตาลา
ปีกฟุตบอล
กองหน้าฟุตบอล
ผู้เล่นในลาลิกา
ผู้เล่นในเซกุนดาดิบิซิออน
ผู้เล่นในเซกุนดาดิบิซิออน เบ
ผู้เล่นแอร์ราเซเด อัสปัญญ็อล เบ
ผู้เล่นสโมสรฟุตบอลบาร์เซโลนาอัตเลติก
ผู้เล่นสโมสรฟุตบอลบาร์เซโลนา
ผู้เล่นเรอัลเบติส
ผู้เล่นสโมสรฟุตบอลลอสแอนเจลิส
ผู้เล่นในปรีไมราลีกา
ผู้เล่นสโมสรฟุตบอลโปร์ตู
ผู้เล่นในเซเรียอา
ผู้เล่นในเมเจอร์ลีกซอกเกอร์
ผู้เล่นสโมสรฟุตบอลฟีออเรนตีนา
นักฟุตบอลเยาวชนทีมชาติสเปน
นักฟุตบอลทีมชาติสเปน
นักฟุตบอลในโอลิมปิกฤดูร้อน 2012
นักฟุตบอลต่างชาติในลีกอิตาลี
กกดอกขาว

กกดอกขาว  เป็นพืชจำพวกหญ้าเป็นกกที่มีอายุยืนหลายปี มีลำต้นอยู่ใต้ดิน (rhizome) เลื้อยทอดขนานไปกับดิน ชูส่วนที่เป็นยอดและช่อดอก สูง 15–20 เซนติเมตร มีกาบหุ้มลำต้นสีน้ำตาลอมแดง ลำต้นมีเส้นผ่าศูนย์กลางประมาณ 1.5–2 มิลลิเมตร ระบบรากเป็นระบบรากฝอยออกตามข้อของลำต้นใต้ดิน ใบ เป็นใบเดี่ยวออกจากส่วนโคนของลำต้น ใบมีรูปร่างเรียว ยาวประมาณ 5–15 เซนติเมตร ขอบใบเรียว มีปลายใบที่แหลม ฐานใบมีสีน้ำตาลแดงแผ่ห่อหุ้มลำต้น ดอกออกเป็นช่อแบบเฮด (head) มีดอกย่อยเป็นจำนวนมากอัดแน่นอยู่ที่ปลายยอดของลำต้น ส่วนของลำต้นที่ชูช่อดอกจะมีรูปร่างเป็นสามเหลี่ยมที่ฐานของช่อดอกมีแผ่นรองดอกสีเขียวคล้ายใบ (bracts) จำนวน 3 ใบ เป็นใบยาว 1 ใบ และใบสั้น 2 ใบ ในช่อดอกประกอบด้วยดอกย่อย 2 ดอก คือดอกด้านล่างจะมีกาบ (glume) สีเขียวใส พับงอเข้าหากัน ปลายแหลม ดอกด้านบนจะมีกาบยาวกว่าด้านล่าง มีเกสรตัวผู้ 3 อัน อับละอองเกสร 2 อัน ส่วนเกสรตัวเมียมีรังไข่อยู่เหนือฐานรองดอก ปลายยอดเกสรตัวเมียแยกเป็น 2 แฉก ช่อดอกดูเป็นสีเขียวอ่อน เปลี่ยนเป็นสีน้ำตาลเมื่อแก่ ผล เป็นชนิดอะคีน (achene) รูปร่างแบบไข่กลับหัว มีสีน้ำตาล
== ลักษณะทั่วไป ==
ต้น เป็นพรรณไม้ประเภทเดียวกับหญ้า ลำต้นมีลักษณะเป็นเส้นเล็กยาวและเป็นเหลี่ยม ผิวเรียบ มีสีเขียว ลำต้นมีความสูงประมาณ 4–20 นิ้ว ลำต้นมีรากมาก เมื่อขยี้ดม มีกลิ่นหอม
ใบ ใบมีลักษณะเป็นเส้น ยาวแคบ ปลายใบแหลม โคนใบเป็นสีม่วง ขนาดของใบกว้างประมาณ 1.5–3 มม. ยาวประมาณ 1–4 นิ้ว
ดอก ดอกออกเป็นช่อ มีรูปทรงกลม ติดกันเป็นกลุ่มแน่น สีเขียวออกขาว ยาวประมาณ 4–8 มม. ดอกออกบริเวณปลายยอด โคนดอกมีกลีบรองช่อดอก 3 กลีบ มีลักษณะคล้ายใบยาวประมาณ 1.6–5 นิ้ว ดอกเมื่อแก่เต็มที่จะหลุดร่วงไป
ผล ผลมีลักษณะค่อนข้างแบน กลมรี
ส่วนที่ใช้ ทั้งลำต้น และรากเหง้า
== แหล่งที่พบ ==
พบขึ้นอยู่ทั่วไปตามธรรมชาติ โดยเฉพาะอย่างยิ่งบริเวณที่มีความชุ่มชื้นหรือในนาข้าว ซึ่งไม่จำเป็นต้องเป็นที่ที่มีน้ำขัง แพร่กระจายพันธุ์ด้วยเมล็ด
== การขยายพันธุ์ ==
ขยายพันธุ์ด้วยการใช้เมล็ด แพร่กระจายพันธุ์ด้วยเมล็ด และส่วนของลำต้นใต้ดิน ซึ่งจะเลื้อยแผ่ขยายออกไป
== สรรพคุณ ==
ราก มีรสฝาด แก้ผดผื่น คันตามผิวหนัง แก้ลมพิษ แก้พิษภายใน แก้ตับไตพิการ บำรุงกำลัง ขับระดู ขับปัสสาวะ
หัว รสหอมร้อน ต้มเอาน้ำดื่ม แก้ไข้ แก้ไอ แก้เจ็บคอ แก้บิดมูกเลือด แก้ปวดกระดูก แก้หลอดลมอักเสบ ขับลมในกระเพาะอาหาร ถ่ายเป็นมูกเลือด ไอกรน ไข้มาลาเรีย ปวดข้อ ปวดกระดูก โรคดีซ่าน ตับอักเสบ อืดแน่นท้อง ขับเสมหะ หรือใช้ภายนอก นำมาต้มเอาน้ำ หรือตำพอกบริเวณแผลมีหนองบวมอักเสบ ผิวหนังเป็นผดผื่นคัน แผลเจ็บจากการหกล้ม แผลมีดบาด กระดูกหัก และพิษงูกัด
== ชื่ออื่น&thinsp;ๆ ==

หญ้ากกตุ้มหู, หญ้ากกดอกขาว, หญ้าขนหนู, หญ้าหน่วยฝ้าย, หญ้าแห้วหมูเล็ก หญ้าหัวโม่ง (สุราษฏร์ธานี) , จุยโงวซัง (水蜈蚣 จีน-แต้จิ๋ว)
== อ้างอิง ==
== แหล่งข้อมูลอื่น ==
水蜈蚣, Shuiwugong 藥用植物圖像數據庫 (香港浸會大學中醫藥學院) (ภาษาจีนและอังกฤษ)
บัญชีแนบท้ายประกาศกรมวิชาการเกษตร เรื่อง ทะเบียนพันธุ์พืชในประเทศไทย 
สมุนไพรดอตคอม
ประวัติความเป็นมาของต้นกก
พืชผัก พืชสมุนไพร
วัชพืช
สกุลกก
สมุนไพร
วอลเลย์บอลชายหาด

วอลเลย์บอลชายหาด (beach volleyball) เป็นกีฬากลางแจ้งชนิดหนึ่ง โดยใช้ผู้เล่นประเภททีม แต่ละทีมจะมีผู้เล่นเพียง 2 คน ไม่มีผู้เล่นสำรอง ไม่มีการเปลี่ยนตัวผู้เล่น เล่นบนพื้นสนามทราย บริเวณริมชายหาดทะเล โดยมีตาข่ายกั้นกลางระหว่างทีมแข่งขัน อาศัยการเล่นด้วยมือเป็นส่วนใหญ่ ห้ามพักลูก หรือเล่นลูกสองจังหวะ ยกเว้นเป็นการรับลูกตบที่มาด้วยความรุนแรง จึงจะอนุญาตให้ผู้เล่นสามารถพักลูกได้เพียงเล็กน้อย ส่งลูกบอลให้ทีมที่ร่วมแข่งโดยการตีลูกบอลด้วยมือหรือแขนเพียงข้างเดียว เพื่อให้ลูกบอลข้ามตาข่ายไปลงยังแดนของคู่แข่งขัน ทีมใดตบลูกให้ฝั่งตรงข้ามรับไม่ได้ ทีมนั้นจะเป็นฝ่ายชนะ
== ประวัติ ==
ในทศวรรษที่ 50 รัฐแคลิฟอร์เนียได้มีการจัดการแข่งขันแบบทีมละ 2 คน ขึ้นอย่างเป็นทางการ ณ ชายหาดสเตท ได้จัดระบบการแข่งขันรูปแบบเซอร์กิต ครั้งแรกในสหรัฐอเมริกา และบราซิลได้จัดการแข่งขันทัวร์นาเมนต์แรกขึ้น ต่อมาทศวรรษที่ 60 ได้มีการกำหนดกติกาเกี่ยวกับเรื่องการตบ และการสกัดกั้นใหม่ แต่ยังไม่มีการประกาศใช้อย่างเป็นสากล
ในปี ค.ศ. 1976 ที่ชายหาดสเตท และแปซิฟิก พาริซาเดส ได้จัดการแข่งขันชิงแชมป์โลกอย่างไม่เป็นทางการ ซึ่งเป็นการแข่งขันระดับมืออาชีพ
จนมาถึงปี ค.ศ. 1982 วอลเลย์บอลชายหาดเป็นกีฬาที่เล่นกันบริเวณชายหาดที่ได้รับความนิยม โดยเฉพาะที่โคปาคาบานา และอิปานิมา เมืองริโอเดอจาเนโร ประเทศบราซิล และสหพันธ์วอลเลย์บอลนานาชาติได้เปลี่ยนชื่อการแข่งขันเป็น "Beach Volleyball Word Tour" เมื่อปี ค.ศ. 1997
== ดูเพิ่มเติม ==
วอลเลย์บอลในร่ม
วอลเลย์บอลชายหาด กับ วอลเลย์บอลในร่ม
== อ้างอิง ==
ประวัติกีฬาวอลเลย์บอลชายหาด
กีฬาวอลเลย์บอลชายหาด
 
กีฬาชายหาด
กีฬาที่มีต้นกำเนิดในสหรัฐ
ยานพาหนะสีเขียว

ยานพาหนะสีเขียว (Green vehicle) หมายถึงที่ยานพาหนะปล่อยมลพิษและแก๊สเรือนกระจกในการเดินทางออกมาน้อยกว่ายานพาหนะทั่วไป เปรียบเทียบได้กับรถยนต์ที่ใช้น้ำมันเบนซินและน้ำมันดีเซล โดยสีเขียวเป็นสัญลักษณ์แสดงถึงความเป็นมิตรต่อสิ่งแวดล้อม นั่นก็คือรถยนต์ที่ปล่อยมลพิษและแก๊สเรือนกระจกออกมาน้อยกว่ารถยนต์ทั่วไปที่ใช้น้ำมันเบนซินและน้ำมันดีเซล ซึ่งเป็นยานพนะที่ได้รับการพัฒนาและปรับปรุงให้ประหยัดน้ำมันเชื้อเพลิงมากขึ้น หรือให้ปล่อยมลพิษออกมาน้อยลง
การใช้ยาพาหนะสีเขียว เป็นยาพาหนะที่จะช่วยลดผลกระทบที่เกิดจากมลพิษและแก๊สเรือนกระจกได้ นอกจากนี้ยังช่วยลดการใช้พลังงานเชื้อเพลิง และสำหรับประเทศไทยที่ยังต้องนำเข้าเชื้อเพลิงที่ใช้กับรถยนต์เป็นส่วนใหญ่ จะทำให้ลดการพึ่งพาน้ำมันดิบและน้ำมันสำเร็จรูปจากต่างประเทศน้อยลง ส่งผลดีต่อความมั่นคงด้านพลังงานและต่อเศรษฐกิจโดยรวมของประเทศ
==อ้างอิง==
ยานพาหนะ
กรันตูริสโม 2

กรันตูริสโม 2 (Gran Turismo 2; グランツーリスモ2) เป็นเกมจำลองการขับรถยนต์เสมือนจริง ออกแบบโดยคาซูโนริ ยามาอูจิ กรันตูริสโม 2 ได้รับการพัฒนาโดย โพลีโฟนีดิจิตัล และได้วางจำหน่ายในปี 1999 โดยโซนี่คอมพิวเตอร์เอ็นเตอร์เทนเมนต์ ได้รับการเปิดเผยต่อสาธารณะและการวิจารณ์ได้เป็นอย่างดี รวมยอดขายได้ 1.71 ล้านชุดในประเทศญี่ปุ่น 20,000 ชุดในเอเชียตะวันออกเฉียงใต้  3.96 ล้านชุดในอเมริกาเหนือ และ 3.68 ล้านชุดในยุโรปรวมทั้งหมด  9.37 ล้านชุดของวันที่ 30 เมษายน ปี 2008 และในที่สุดกลายเป็นเกมที่ฮิตที่สุดของของโซนี่ ได้คะแนนเฉลี่ย 93% ของ Metacritic ที่ได้รวบรวม กรันตูริสโม 2 ยังเป็นครั้งแรกของเกมพีเอสวันที่ถูกเลียนแบบในการใช้งานบนเครื่องเล่นดรีมแคสต์ผ่านทาง Bleemcast
==อ้างอิง==
==แหล่งข้อมูลอื่น==
วิดีโอเกมที่ออกวางจำหน่ายในปี พ.ศ. 2542
วิดีโอเกมแข่งความเร็ว
เจ็ทเอเซีย แอร์เวย์

เจ็ทเอเซีย แอร์เวย์ (Jet Asia Airways) เป็นสายการบินเช่าเหมาลำสัญชาติไทย ให้บริการด้วยฝูงบินโบอิง 767 ไปยังจุดหมายปลายทางทั่วเอเชียและแปซิฟิก เจ็ทเอเซียมีฐานการบินในท่าอากาศยานสุวรรณภูมิ
== ประวัติ ==
เจ็ทเอเซีย แอร์เวย์ก่อตั้งขึ้นในเดือนธันวาคม พ.ศ. 2552 ด้วยเครื่องบินโบอิง 767-200 สองลำ และได้รับใบรับรองผู้ดำเนินการเดินอากาศ (AOC) ในเดือนตุลาคม พ.ศ. 2553 สายการบินได้เริ่มดำเนินการเที่ยวบินพาณิชย์เที่ยวแรกเมื่อวันที่ 17 กันยายน พ.ศ. 2554 โดยให้บริการระหว่างท่าอากาศยานดอนเมืองของกรุงเทพฯ และท่าอากาศยานนานาชาติปีนังในประเทศมาเลเซีย
ตั้งแต่เดือนกุมภาพันธ์ถึงพฤษภาคม พ.ศ. 2555 เจ็ทเอเซียให้บริการเที่ยวบินเช่าเหมาลำทุกวันระหว่างท่าอากาศยานนานาชาติสุวรรณภูมิ และท่าอากาศยานนานาชาตินาริตะในประเทศญี่ปุ่นในนามของตัวแทนท่องเที่ยวญี่ปุ่น H.I.S. สายการบินกลับมาให้บริการเที่ยวบินเช่าเหมาลำตามฤดูกาลระหว่างกรุงเทพฯ และโตเกียวในเดือนกรกฎาคม 2555 และอีกครั้งในเดือนกรกฎาคม 2556 โดยให้บริการเพิ่มเติมไปยังโอซากะ ต่อมาในเดือนมกราคม พ.ศ. 2556 เจ็ทเอเซียได้ร่วมมือกับซีไอทีเอส แอร์ เซอร์วิส ซึ่งเป็นบริษัทในเครือของ ไชนาอินเตอร์เนชันแนลทราเวลเซอร์วิส และเริ่มให้บริการเที่ยวบินเช่าเหมาลำไปยังกว่า 40 เมือง รวมทั้งให้บริการตามกำหนดเวลาระหว่างกรุงเทพฯ, ภูเก็ต และ 6 เมืองในประเทศจีน ได้แก่ ปักกิ่ง, หนานจิง, ฉงชิ่ง, เทียนจิน, เฉิ่นหยาง, และฉางชา
ในช่วงปลายปี 2557 เจ็ทเอเซีย แอร์เวย์ได้เริ่มให้บริการสี่ครั้งต่อสัปดาห์ไปยังโตเกียว (นาริตะ) โดยใช้เครื่องบินโบอิง 767-200 สายการบินมีแผนที่จะเปิดให้บริการตามกำหนดเวลาเพิ่มเติมไปยังจาการ์ตา, เจดดาห์, และเทียนจิน
== กิจการองค์กร ==
=== สำนักงานใหญ่ ===
สำนักงานใหญ่ของ เจ็ทเอเซีย แอร์เวย์ ตั้งอยู่เลขที่ 999/9 ชั้น 29 อาคารสำนักงานเซ็นทรัลเวิลด์  ถนนพระราม 1 เขตปทุมวัน กรุงเทพมหานคร ประเทศไทย
== จุดหมายปลายทาง ==
เจ็ทเอเซีย แอร์เวย์เน้นให้บริการเส้นทางบินระยะไกลไปยังท่าอากาศยานที่อยู่ในภูมิภาคเอเชียและแปซิฟิก และให้บริการเที่ยวบินแบบเช่าเหมาลำ โดยมีเส้นทางบินประจำทุกวัน
ประเทศไทย
* กรุงเทพมหานคร - ท่าอากาศยานนานาชาติสุวรรณภูมิ  ฐานการบินหลัก
*ภูเก็ต - ท่าอากาศยานนานาชาติภูเก็ต ฐานการบินรอง
ประเทศจีน
* ปักกิ่ง - ท่าอากาศยานนานาชาติปักกิ่ง
* หางโจว - ท่าอากาศยานนานาชาติหางโจว เซียวซาน
* ชิงเต่า - ท่าอากาศยานนานาชาติชิงเต่า หลิวติง
* เทียนจิน - ท่าอากาศยานนานาชาติเทียนจินปินไห่
* เซี่ยงไฮ้ - ท่าอากาศยานนานาชาติเซี่ยงไฮ้ผู่ตง
ประเทศอินเดีย
* อัห์มดาบาด - ท่าอากาศยานนานาชาติอัห์มดาบาด
* จัณฑีครห์ - ท่าอากาศยานนานาชาติจัณฑีครห์
ประเทศอินโดนีเซีย
* จาการ์ต้า - ท่าอากาศยานนานาชาติซูการ์โน-ฮัตตา
ประเทศปากีสถาน
* ลาฮอร์ - ท่าอากาศยานนานาชาติอัลลามา อิกบาล
ประเทศซาอุดิอาระเบีย
* เจดดาห์ - ท่าอากาศยานนานาชาติคิงอับดุลลาซิส
ประเทศเกาหลีใต้
* โซล - ท่าอากาศยานนานาชาติอินช็อน
== ฝูงบิน ==

เจ็ทเอเซีย แอร์เวย์เคยให้บริการเครื่องบินดังต่อไปนี้:
== อ้างอิง ==
สายการบินสัญชาติไทยที่ปิดกิจการ
บริษัทที่ก่อตั้งในปี พ.ศ. 2546
สายการบินที่ก่อตั้งในปี พ.ศ. 2546
บัวหลวง (แก้ความกำกวม)

บัวหลวง อาจหมายถึง
สกุลบัวหลวง สกุลของพืช
บัวหลวง พืชน้ำชนิดหนึ่ง
ธนาคารกรุงเทพ บ้างก็เรียกว่าธนาคารบัวหลวง
สโมสรฟุตบอลธนาคารกรุงเทพ  บ้างก็เรียกว่าทีมบัวหลวง
บัวหลวง ส.สิงห์อยู่ นักมวยไทย
== ดูเพิ่ม ==
บัว (แก้ความกำกวม)
เจฟฟรีย์ ดูม็อง

เจฟฟรีย์ ดูม็อง (Geoffrey Doumeng) เกิดวันที่ 9 พฤศจิกายน ค.ศ. 1980 ที่นาร์บอนน์ เป็นนักฟุตบอลกองกลางชาวฝรั่งเศส ผู้ซึ่งเล่นให้แก่สโมสรฟุตบอลชลบุรี ในไทยพรีเมียร์ลีก และโตโยต้า ลีกคัพ 2555
== ประวัติ ==
เจฟฟรีย์ ดูม็อง เป็นนักฟุตบอลชาวฝรั่งเศสที่มีประสบการณ์การแข่งขันในลีกเอิง กว่า 100 แมตช์กับกับสโมสรมงต์เปลลิเยร์เอชเอสซี, เอเอสน็องซี, วาล็องเซียนส์เอฟซี, อาร์ซีล็องส์ และตูร์เอฟซี และในวันที่ 22 ธันวาคม ค.ศ. 2011 เว็บไซต์ทางการของสโมสรฟุตบอลชลบุรี ได้รายงานถึงการร่วมทีมของ เจฟฟรีย์ ดูม็อง ซึ่งเป็นอดีตกองกลางจากตูร์เอฟซี ซึ่งเป็นทีมในลีกเดอซ์ ของประเทศฝรั่งเศส และสามารถทำผลงานได้อย่างยอดเยี่ยม รวมทั้งสามารถประสานกับ พิภพ อ่อนโม้ และ เทิดศักดิ์ ใจมั่น ได้เป็นอย่างดี โดยเป็นนักฟุตบอลคนแรกที่ วิทยา เลาหกุล ตัดสินใจให้เซ็นสัญญาร่วมทีมในการแข่งขันไทยพรีเมียร์ลีกฤดูกาลหน้า
การแข่งขันของเขาที่ได้รับการกล่าวขานในไทยพรีเมียร์ลีก 2555 อาทิ เป็นผู้ทำประตูนำ 1-0 ให้แก่สโมสรฟุตบอลชลบุรี ก่อนที่ทีมดังกล่าวจะชนะสโมสรฟุตบอลการท่าเรือไทย 4-0 ในวันที่ 17 มีนาคม ค.ศ. 2012 และวิทยา เลาหกุล ได้มีแผนการให้ เจฟฟรีย์ ดูม็อง เข้าแข่งขันในฐานะกองหน้า ในรายการเอเอฟซีคัพ 2555 เมื่อครั้งที่พบกับ ซิตี้เซนต์ แอธแลนติก ซึ่งมีขึ้นในวันที่ 11 เมษายน ค.ศ. 2012 ที่สนามมงก๊อกสเตเดี้ยม เจฟฟรีย์ ดูม็อง ยังเป็นหนึ่งในนักเตะที่ทาง วิทยา เลาหกุล ได้คาดหมายให้เป็นนักเตะหลักในการแข่งขันเอเอฟซีคัพ 2555 เมื่อครั้งที่สโมสรฟุตบอลชลบุรี พบกับ ย่างกุ้ง ยูไนเต็ด ในวันที่ 24 เมษายน ค.ศ. 2012 และเขาได้เข้าแข่งขันในวันที่ 14 กรกฎาคม ค.ศ. 2012 ในฐานะนักเตะคนสำคัญของทีม เมื่อครั้งที่พบกับสโมสรฟุตบอลเจนิฟู้ด สมุทรสงคราม
ในวันที่ 11 กันยายน ค.ศ. 2012 เขาได้รับเลือกให้เป็นตัวหลักของทีมตั้งแต่เริ่มเกมในนัดที่พบกับสโมสรฟุตบอลบางกอกกล๊าส และในการแข่งขันเอเอฟซีคัพ 2555 รอบ 8 ทีมสุดท้าย ซึ่งจัดขึ้นในวันที่ 18 กันยายน ค.ศ. 2012 ที่ชลบุรีสเตเดียม ทางสโมสรได้ส่งเขาเป็นตัวหลักในช่วงครึ่งหลัง เมื่อครั้งที่พบกับสโมสรกีฬาอัลชอร์ตา จากซีเรีย
== อ้างอิง ==
== แหล่งข้อมูลอื่น ==
Player profile – L'Equipe.fr 
นักฟุตบอลชาวฝรั่งเศส
ผู้เล่นในลีกเอิง
บุคคลจากจังหวัดโอด
ผู้เล่นมงเปอลีเย อัชแอ็สเซ
ผู้เล่นอาแอ็ส น็องซี
ผู้เล่นสโมสรฟุตบอลวาล็องเซียน
ผู้เล่นราซิงเกลิบเดอล็องส์
ผู้เล่นสโมสรฟุตบอลตูร์
ผู้เล่นสโมสรฟุตบอลชลบุรี
กองกลางฟุตบอล
ศูนย์ฝึกเบสบอลซอซัน

ศูนย์ฝึกเบสบอลซอซัน (서산야구장; Seosan Baseball Training Center) เป็นสนามเบสบอล และเป็นสนานที่ดำเนินกิจกรรมของทีมฮันฮวาอีเกิล ในซอซัน ประเทศเกาหลีใต้ ซึ่งปัจจุบันกำลังอยู่ในระหว่างการก่อสร้าง โดยตั้งอยู่ในบริเวณซอซันเทคโนวัลเลย์ ศูนย์ฝึกซ้อมจะมีสนามเล่นกีฬาแบบเต็มรูปแบบสำหรับสองทีมที่เข้าร่วมแข่งขัน ตลอดจนมีพื้นที่ฝึกซ้อมและอำนวยความสะดวกด้านการฟื้นฟูสมรรถภาพ เมื่อแล้วเสร็จ สนามแห่งนี้จะใช้เป็นสนามเหย้าสำหรับทีมที่สองของฮันฮวาอีเกิล
== อ้างอิง ==
เบสบอล
สิ่งก่อสร้างในประเทศเกาหลีใต้
จังหวัดชุงช็องใต้
การประกาศเลิกทาส

การประกาศเลิกทาส (Emancipation Proclamation) เป็นคำสั่งของฝ่ายบริหารที่เอบราแฮม ลิงคอล์น ประธานาธิบดีสหรัฐ ออกเมื่อวันที่ 1 มกราคม ค.ศ. 1863 ในช่วงสงครามกลางเมืองอเมริกัน โดยใช้อำนาจยามสงครามของตน จึงมิใช่กฎหมายที่รัฐสภาสหรัฐอนุมัติ คำสั่งดังกล่าวประกาศให้เสรีภาพแก่ทาสในรัฐสิบแห่งซึ่งเป็นกบฏอยู่ขณะนั้น มีผลต่อทาส 3.1 ล้านคนจากทั้งหมด 4 ล้านคนในสหรัฐในเวลานั้น การประกาศดังกล่าวปลดปล่อยทาสทันที 50,000 คน และเกือบทั้งหมด (จาก 3.1 ล้านคน) ได้รับการปลดปล่อยเมื่อกองทัพสหภาพรุกหน้า คำประกาศดังกล่าวมิได้ให้เงินชดเชยแก่เจ้าของทาส มิได้ประกาศให้สถานะทาสเป็นความผิดต่อกฎหมาย และมิได้ทำให้อดีตทาสที่ได้รับการปลดปล่อยแล้วได้สถานะพลเมือง
วันที่ 22 กันยายน ค.ศ. 1862 ลิงคอล์นออกการประกาศเบื้องต้นว่า ตนจะสั่งการเลิกทาสในรัฐทุกแห่งของสมาพันธรัฐอเมริกาที่ไม่กลับคืนสู่การควบคุมของสหภาพภายในวันที่ 1 มกราคม ค.ศ. 1863 เนื่องจากไม่มีรัฐใดกลับคืนสู่การควบคุมของสหภาพ คำสั่งซึ่งลงนามและอนุมัติเมื่อวันที่ 1 มกราคม ค.ศ. 1863 จึงมีผลใช้บังคับ ยกเว้นในสถานที่ซึ่งฝ่ายสหภาพกลับเข้าควบคุมได้เป็นส่วนใหญ่แล้ว คำประกาศดังกล่าวทำให้การเลิกทาสตกเป็นเป้าหมายศูนย์กลางของสงคราม (นอกเหนือจากการรวมประเทศ) สร้างความโกรธแก่ชาวใต้ผิวขาวซึ่งหวังทำสงครามเชื้อชาติ และนักประชาธิปไตยทางเหนือบางส่วน กระตุ้นกองกำลังที่ต่อต้านระบบทาส และทำให้กำลังในยุโรปที่ต้องการแทรกแซงโดยเข้าช่วยเหลือสมาพันธรัฐอ่อนแอลง
การแก้ไขรัฐธรรมนูญครั้งที่สิบสาม ซึ่งมีผลใช้บังคับเมื่อเดือนธันวาคม ค.ศ. 1865 ทำให้ความเป็นทาสกลายเป็นความผิดต่อกฎหมายทั่วสหรัฐ
== อ้างอิง ==
== ดูเพิ่ม ==
การเลิกทาสและไพร่ในประเทศไทย
ประวัติศาสตร์สหรัฐ
พ.ศ. 2406
สงครามกลางเมืองอเมริกา
ตราสารสิทธิมนุษยชน
ดินแดนที่ไม่มีเจ้าของ

ดินแดนที่ไม่มีเจ้าของ (terra nullius) เป็นศัพท์ซึ่งมีที่มาจากกฎหมายโรมัน หมายความว่า ดินแดนที่ไม่เป็นของผู้หนึ่งผู้ใด หรือดินแดนไร้ผู้ครอบครอง (no mans' land) ศัพท์นี้ใช้ในกฎหมายระหว่างประเทศแผนกคดีเมือง หมายความว่า ดินแดนที่ไม่เคยตกอยู่ในอำนาจอธิปไตยของรัฐใด ๆ หรือซึ่งไม่มีรัฏฐาธิปัตย์ใด ๆ เคยสละอำนาจอธิปไตยไม่ว่าโดยตรงหรือโดยอ้อม
อำนาจอธิปไตยเหนือดินแดนที่ไม่มีเจ้าของนั้นอาจได้มาโดยการยึดครอง แต่ในบางกรณี การยึดครองดินแดนเช่นนั้นอาจเป็นการละเมิดกฎหมายระหว่างประเทศหรือสนธิสัญญาได้
== อ้างอิง ==
กฎหมายระหว่างประเทศ
เขตแดน
คำศัพท์กฎหมาย
Niemandsland
วอลเลย์บอลชายเอวีซีคัพ 2012

วอลเลย์บอลชายเอวีซีคัพ 2012 จัดขึ้นที่ เมืองVinh Phuc ประเทศเวียดนาม ทีมที่ชนะเลิศในการแข่งขันคือ วอลเลย์บอลชายทีมชาติจีน
== อันดับการแข่งขัน ==
==รางวัล==
MVP:  ZHAN GUOJUN
Best Scorer:  Gurinder Singh 
Best Spiker:  Zhong Weijun
Best Blocker:  Alireza Jadidi 
Best Server:  Taher Vadi M.
Best Setter:  Hideomi Fukatsu 
Best Libero: Kong Fanwei 
==แหล่งข้อมูลอื่น==
Asian Volleyball Confederation 
2012